### Beslutninger

Winnie Andersen med bemærkning, at byrådet i sit møde den 16. august 2023 har vedtaget Magistratens foranstående indstilling af 26. juni 2023.

Enhedslisten de Rød-Grønnes byrådsgruppe kunne ikke tiltræde indstillingen.

###

Der er et meget stort erhvervspotentiale i udviklingen af en klynge for cyber- og informationssikkerhed i [adresse]. Fyrtårnet i satsningen er videnscentret Security Tech Space.

### Resume

[adresse] har taget initiativ til at sætte gang i en ambitiøs erhvervssatsning på cyber- og informationssikkerhed. Der er samlet et konsortium med 35 medlemmer af virksomheder, videns institutioner, klynge- og erhvervsorganisationer, som har forpligtet sig til at arbejde videre med at udvikle en klyngesatsning på området.

Satsningen på cyber- og informationssikkerhed skal ses i lyset af en stærkt forøget trussel fra cyberangreb. Samtidigt er det dokumenteret i en analyse af markedet for cyber- og informationssikkerhed fra Deloitte, at [adresse] har en styrkeposition både indenfor forskning og erhverv på området. Der er således et meget stort erhvervspotentiale i at udvikle feltet.

[adresse] for satsningen er oprettelsen af Security Tech Space, som er et videnscenter med fokus på forskning, innovation og erhvervsudvikling.

[adresse] Erhvervskontaktudvalgs forretningsudvalg har ved flere lejligheder drøftet initiativet, hvor satsningen vurderes som særdeles relevant.

### Beslutningspunkter

Det indstilles:

At 1) der fra Erhvervspakken bevilges 6,6 mio. kr. til opstart af Security Tech Space, herunder udviklingsaktiviteter, aflønning af hhv. direktør og bestyrelsesforperson, samt drift af sekretariatet (husleje, it, møder, kommunikation mv.) i de første knap to år, indtil der forventeligt opnås permanent finansiering via forsvarsforliget.

### Sagsforløb

Udvalg: Magistraten

Dato: 26-06-2023

Gorm Johnsen:

Fremsendes til [adresse] med bemærkning, at Magistraten i mødet den 26. juni 2023 anbefaler, at byrådet tiltræder Borgmesterens Afdelings indstilling af 15. juni 2023.

Frode Rasmussen og Kim Jørgensen tog forbehold vedrørende blandt andet finansiering og satsning via midler afsat til ”flere i erhvervsuddannelser”.

Borgmesterens Afdeling udarbejder notat vedrørende status på arbejdet med erhvervspakkerne til Magistraten, herunder midler anvendt til henholdsvis 10. klasse-center og satsning på cyber- og informationssikkerhed.

Benny Jakobsen og Rådmand Øystein Lauridsen var forhindret i at deltage i sagens behandling.